EFCC ta titsiye jami’an gwamnatin Kwara akan bahallatsar N400m ▷ Legit.ng
EFCC ta titsiye jami’an gwamnatin Kwara akan bahallatsar N400m
a year ago 28 views by Muhammad Auwal
Hukumar yaki da rashawa da yi ma tattalin arzikin kasa zagon kasa, EFCC ta sanar da kama wasu manyan jami’an gwamnatin jahar Kwara dana majalisar dokokin jahar Kwara bisa bahallatsar biyan wasu yan majalisu da yayan majalisar zartarwar jahar kimanin naira miliyan 400 babu aikin fari balle na baki.
Majiyar Legit.ng ta ruwaito kaakakin EFCC, Tony Orilade ne ya bayyana haka cikin wata sanarwar daya fitar a ranar Laraba, 22 ga watan Mayu, inda yace ofishin EFCC dake garin Ilorin na jahar Kwara ne ya fara gudanar da wannan bincike.
KU KARANTA: Najeriya ta garkame ofisoshin jakadancinta a kasashe 4 saboda rashin kudi
Sanarwar ta kara da cewa EFCC ta fara binciken ne daga sakataren gwamnatin jahar Kwara, Sola Gold da akawun majalisar dokokin jahar, Jummai Kperogi, wanda a yanzu haka suna hannun hukumar, inda EFCC ke zarginsu da sa hannu wajen sakin kudaden ba tare da bin ka’idojin aiki ba.
Kaakakin EFCC yace sun samu korafin cewa dukkanin yan majalisun dokokin jahar 25 da wasu kwamishinonin jahar sun karbi naira miliyan 400 a matsayin kudin sallama, duk kuwa da cewa ma’aikata na bin gwamnatin jahar bashin albashin watanni uku.
Sai dai hukumar ta bayyana cewa hakkin yan majalisa da kwamishinonin ne samun kudin sallama, amma gwamnati mai zuwa ce ya kamata ta biyasu wadannan kudade ba gwamnatinsu ba, bugu da kari an biyasi kudin ne kafin karewar wa’adinsu.
Akawun majalisa, Jummai Kperogi ta bayyana ma EFCC cewa tabbas kowanne dan majalisa ya samu kudin sallamarsa, wanda ya kai kashi 200 na albashinsa, amma tace da amincewa gwamnan jahar Abdulfatah Ahmed aka biya.
5 hours ago 78844 views
14 hours ago 29209 views
57 minutes ago 6347 views
59 minutes ago 958 views
17 hours ago 43085 views
58 minutes ago 11672 views
Furuci kan Boko Haram: Gigin tsufa na damun Obasanjo – Inji wani dan majalisa